หุ้นสหรัฐฯในแดนบวกเล็กน้อย
ตลาดหุ้นสหรัฐปิดบวกแคบ ดาวโจนส์ เพิ่มขึ้น 22.10 จุด ขณะที่ราคาน้ำมันขยับลงแรงต่อเนื่อง
13 ม.ค. 2555

ตลาดหุ้นสหรัฐปิดบวกแคบ ดาวโจนส์ เพิ่มขึ้น 22.10 จุด ขณะที่ราคาน้ำมันขยับลงแรงต่อเนื่อง
ตลาดหุ้นสหรัฐฯวานนี้(12ม.ค.) เมินยอดค้าปลีกและข้อมูลภาคแรงงานภายในประเทศอันน่าผิดหวัง ก่อนปิดบวกเล็กน้อย  ดัชนีหุ้นดาวโจนส์ เพิ่มขึ้น 22.10 จุด (0.18 เปอร์เซ็นต์) ปิดที่ 12,471.55 แนสแดค เพิ่มขึ้น 13.94 จุด (0.51 เปอร์เซ็นต์) ปิดที่ 2,724.70 เอสแอนด์พี เพิ่มขึ้น 2.99 จุด (0.23 เปอร์เซ็นต์) ปิดที่ 1,295.47 ขณะที่ราคาน้ำมันขยับลงแรงต่อเนื่องเป็นวันที่สองหลังมีข่าวว่ายุโรปอาจเลื่อนมาตรการห้ามนำเข้าน้ำมันจากอิหร่านออกไป 6 เดือน  สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนกุมภาพันธ์ ลดลง 1.77 ดอลลาร์ ปิดที่ 99.10 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 98 เซนต์ ปิดที่ 111.26 ดอลลาร์ต่อบาร์เรล